Filem Pendek Power Rangers Penuh Dengan Keganasan
Siri Televisyen Power Rangers cukup sinonim untuk tayangan kanak-kanak, malah sejak ia mula ditayangkan pada awal tahun 90-an, siri televisyen terbitan Haim Saban ini menumpukan target audience dikalangan kanak-kanak dan remaja dan ianya berkekalan sehingga kini. Semasa filem Power Rangers: The Movie yang ditayangkan pada tahun 1995, pihak produksi menumpukan target audience kepada golongan kanak-kanak da remaja. Tetapi berbeza dengan penerbit Adi Shankar yang menghasilkan filem pendek Power Rangers yang diluar dari jangkaan penonton. Adi Shankar, penerbit filem Dredd menghasilkan filem pendek ini dengan konsep yang berbeza dari konsep asal. Filem pendek yang dihasilkan memaparkan keganasan yang 100% berbeza dari versi asal. Jika anda lihat filem pendek ini, Aksi pertempuran, pertarungan dan pembunuhan sama seperti filem-filem aksi yang lain dan sangat tidak sesuai untuk ditonton oleh kanak-kanak dan golongan remaja. Malah, jika anda menonton sehingga habis, penuh adegan dramatik dan aksi Namun begitu, respon dari viewer di YouTube sangat positif. Rata-rata mereka pernah menonton siri televisyen ini semasa mereka kecil dan kebanyakan daripada mereka mahu siri Power Rangers ini dihasilkan semula dan, mereka mahukan aksi sama seperti filem pendek tersebut bukannya seperti siri kanak-kanak. Anda boleh tonton filem pendek berdurasi 15 minit dibawah. Selepas menontonnya, anda setuju tak jika filem Power Rangers seperti ini dihasilkan?